**Osztályozó vizsga**

**Katolikus hittan**

**8. évfolyam**

1. Kit szabad imádni?
Egyedül csak Istent szabad imádni.
2. Mit fejezünk ki térdhajtással?
Térdhajtással hódolatunkat fejezzük ki.
3. Hol nevelkedett Jézus?
Jézus Názáretben nevelkedett.
4. Miért lett a Fiúisten emberré?
A Fiúisten azért lett emberré, hogy minket szóval és példával tanítson, életével, halálával és megváltásával megváltson.
5. Mikor kezdett Jézus tanítani?
Jézus mintegy harminc éves korában kezdett tanítani.
6. Mit tanított Jézus?
Az Úr Jézus azt tanította, amit hinnünk és cselekednünk kell, hogy Isten gyermekei legyünk.
7. Hogyan válik valaki Krisztus-követővé?
Meg kell ismerkednie Jézussal, akkor meg fogja szeretni, és lassanként úgy fog gondolkodni és élni, mint Jézus.
8. Minek nevezzük Jézus személyes küldötteit?
Jézus személyes küldötteit apostoloknak nevezzük.
9. Kik Jézus mostani küldöttei?
Jézus mostani küldöttei az apostolok utódai: a püspökök és a papok.
10. Minek nevezzük az Úr Jézus tanítását?
Az Úr Jézus tanítását evangéliumnak, vagyis örömhírnek nevezzük.
11. Kik írták meg Jézus életét és tanítását?
Jézus életét és tanítását evangelisták írták meg: Szt. Máté, Szt. Márk, Szt. Lukács, Szt. János.
12. Ki tehet csodát?
Csodát csak Isten tehet.
13. Kinek a közbenjárására tette Jézus első csodáját?
Első csodáját Jézus a Boldogságos Szűz Mária közbenjárására tette a kánai menyegzőn.
14. Miért tett Jézus csodákat?
Jézus azért tett csodákat, hogy a rászorulókon segítsen és hogy az emberek higgyenek benne.
15. MI történik az emberrel, amikor meghal?
Amikor az ember maghal, Isten megítéli.
16. Hogyan nevezzük a halál utáni ítéletet?
A halál utáni ítéletet különítéletnek nevezzük.
17. Hogyan nevezzük a világ végén bekövetkező ítéletet?
A világ végén bekövetkező ítéletet utolsó ítéletnek nevezzük.
18. Mi lesz az ember sorsa a különítélet után?
Az ember sorsa a különítélet után vagy a mennyország, vagy a tisztítóhely, vagy a pokol.
19. Kik jutnak a mennyországba?
A mennyországba a jók jutnak, akik egészen bűn nélkül vannak, és büntetést nem érdemelnek.
20. Kik jutnak a pokolba?
A pokolba azok jutnak, akik halálos bűnben halnak meg.
21. Kik jutnak a tisztítóhelyre?
A tisztítóhelyre azok jutnak, akik bocsánatos bűnben halnak meg, vagy akik nem vezekeltek eleget bűneikért.
22. Mi a kegyelem?
A kegyelem természetfölötti ajándék: Isten élete bennünk.
23. Mikor kapjuk meg legelőször a megszentelő kegyelmet?
A megszentelő kegyelmet legelőször a keresztségben kapjuk meg.
24. Meddig marad bennünk a megszentelő kegyelem?
A megszentelő kegyelem addig marad bennünk, amíg halálos bűnt nem követünk el.
25. Kinek adott Jézus bűnbocsátó hatalmat?
Jézus az apostoloknak és utódaiknak adott bűnbocsátó hatalmat.
26. Melyik szentségben bocsátják meg a papok a bűnöket?
A papok a bűnbocsánat szentségében bocsátják meg a bűnöket.
27. Mit parancsol Isten az első parancsolattal?
Isten az első parancsolattal azt parancsolja, hogy Őt megismerjük, egyedül Őt imádjuk és neki szolgáljunk.
28. Ki vétkezik Isten első parancsolata ellen?
Az vétkezik Isten első parancsolata ellen: aki imát mulaszt, rosszul imádkozik, hittanra nem jár, hittant nem tanul.
29. Mire kötelez minket Isten második parancsolata?
Isten második parancsolata arra kötelez minket, hogy Isten és a szentek nevét, és a szent dolgokat becsüljük meg.
30. Ki vétkezik Isten második parancsolata ellen?
Az vétkezik Isten második parancsolata ellen, aki: káromkodik, átkozódik, szükség nélkül esküszik, hamisan esküszik.
31. Ki káromkodik?
Az káromkodik, aki Istent, a szenteket és a szent dolgokat gyalázza.
32. Ki átkozódik?
Az átkozódik, aki Istentől rosszat kíván valakinek.
33. Ki eszküszik szükség nélkül?
Csak nagyon fontos dolgokban szabad esküdni. Aki esküszik, Istent hívja bizonyosságul. Szükség nélkül esküszik az, aki kisebb dologban hívja bizonyságul Istent.
34. Ki esküszik hamisan?
Az esküszik hamisan, aki hazugságra kéri Isten tanúságát.
35. Miért vasárnap az Úr napja?
Azért vasárnap az Úr napja, mert Jézus vasárnap (húsvétvasárnap) támadt fel.
36. Hogyan újulunk meg vasárnap testileg?
Testileg úgy újulunk meg vasárnap, hogy pihenünk, vagyis fizikai és szellemi munkát nem végzünk tartósan.
37. Hogyan újulunk meg vasárnap lelkileg?
Lelkileg úgy újulunk meg vasárnap, hogy részt veszünk a szentmisén.
38. Melyek azok a kötelező ünnepek, amelyek nem vasárnapra esnek?
Karácsony (december 25.) – Jézus születésének napja, Újév (január 1.) – Szűz Mária Istenanyaságának ünnepe, Nagyboldogasszony (augusztus 15.) – Szűz Mária mennybevételének ünnepe
39. Ki vétkezik Isten harmadik parancsolata ellen?
Az vétkezik Isten harmadik parancsolata ellen, aki: szentmisét saját hibájából mulaszt, szentmiséről elkésik, templomban rosszul viselkedik.
40. Miért kell a szüleinket tisztelnünk és szeretnünk?
Szüleinket azért kell tisztelnünk és szeretnünk, mert Jézus példát adott rá, és mert Isten után az életet és a gondoskodást nekik köszönhetjük.
41. Szüleinken kívül még kinek kell engedelmeskednünk?
Szüleinken kívül még egyházi és világi elöljáróinknak kell engedelmeskednünk.
42. Ki vétkezik Isten negyedik parancsolata ellen?
Az vétkezik Isten negyedik parancsolata ellen, aki: szüleinek és nevelőinek nem engedelmeskedik, felesel, szemtelen, tiszteletlen az idősebbekkel szemben.
43. Mire kötelez Isten ötödik parancsolata?
Isten ötödik parancsolata az ember testi-lelki életének védelmére kötelez.
44. Melyek a testi élet ellen elkövetett leggyakoribb gyermekbűnök?
A verekedés, az élet és egészség kockáztatása
45. Melyek a lelki élet ellen elkövetett leggyakoribb gyermekbűnök?
Mások bűnre tanítása és csábítása, a vallásos önnevelés elhanyagolása.
46. Ki vétkezik Isten ötödik parancsolata ellen?
Az vétkezik Isten ötödik parancsolata ellen, aki: veszekedik, verekedik, csúfolódik, sértő szavakat használ, a maga egészségét és életét kockáztatja, mások egészségét és életét kockáztatja, másokat bűnre csábít.
47. Mire kötelez Isten hatodik parancsolata?
Isten a hatodik parancsolatban a tiszta életre kötelez minket.
48. Ki vétkezik Isten hatodik parancsolata ellen?
Aki szemérmetlent bűnös akarattal gondol, néz, hallgat, beszél, rajzol, cselekszik.
49. Mire kötelez Isten hetedik parancsolata?
Isten a hetedik parancsolattal arra kötelez, hogy az anyagi javakat becsületesen szerezzük meg, tartsuk tiszteletben másét, helyesen használjuk fel.
50. Hogyan szerezzük meg becsületesen az anyagi javakat?
Az anyagi javakat becsületes munkával szerezzük meg vagy ajándékba kapjuk.
51. Ki vétkezik Isten hetedik parancsolata ellen?
Aki lop, kárt okoz, holmijára nem vigyáz, csal.
52. Elég-e a lopást meggyónni?
Nem elég, hanem vissza is kell adni, amit elloptam, vagy jóvá kell tenni.
53. Mire kötelez Isten a nyolcadik parancsolattal?
Isten a nyolcadik parancsolattal arra kötelez, hogy igazat mondjunk, mindenkiről tisztelettel és szeretettel beszéljünk.
54. Ki tesz kárt felebarátja becsületében?
Felebarátja becsületében az tesz kárt aki: csúfol, rágalmaz, megszól, vagy ok nélkül gyanúsít másokat.
55. Mi a különbség a megszólás és a rágalom között?
A megszólás valós, a rágalmazás valótlan rosszat állít másról. Mindkét bűn mások becsületét rontja, mert emiatt kevesebbre becsülik.
56. Ki köteles kártérítésre?
Az köteles kártérítésre, aki másnak anyagi javaiban vagy becsületében kárt tett.
57. Elég-e a rágalmazást meggyónni?
Nem, hanem a rágalmat vissza kell vonni.
58. Ki vétkezik Isten nyolcadik parancsolata ellen?
Isten nyolcadik parancsolata ellen vétkezik, aki: hazudik, rágalmaz, megszól, árulkodik..
59. Hogyan kell a pénteki bűnbánati napokat megtartani?
Hústól való megtartóztatással, vagy jócselekedettel, önmegtagadással, imádsággal kell megtartani.
60. Mikor van kötelező hústilalom:
Kötelező hústilalom hamvazószerdán és a nagyböjt péntekjein van.
61. Ki a mi felebarátunk?
Minden ember a mi felebarátunk.
62. Ki várja segítségünket rászoruló embertársainkban?
Rászoruló embertársainkban Isten várja segítségünket.
63. Mi a szentgyónás hatása?
A szentgyónásban Isten megbocsátja bűneinket, visszaadja a megszentelő kegyelmet, és erőt ad a bűn elleni küzdelemre.
64. Mit kell feltétlenül meggyónnunk?
Feltétlenül meg kell gyónnunk minden halálos bűnt.
65. Miért szükséges a bánat és az erősfogadás?
A bánat és az erősfogadás azért szükséges, mert ezek nélkül nincs bűnbocsánat.
66. Mikor van bánatunk?
Akkor van bánatunk, ha szívből sajnáljuk, hogy Istent megbántottuk.
67. Mi az erősfogadás?
AZ erősfogadás komoly elhatározás, hogy Isten segítségével a jóra törekszünk és a bűnt, valamint a bűnre vezető alkalmakat kerüljük.
68. Mit kell tennie annak, aki halálos bűnt kifelejtett a gyónásból?
Aki halálos bűnt kifelejtett a gyónásból, Isten annak is megbocsátotta a bűnét, de a következő gyónásban meg kell vallania.
69. Mit tesz a gyóntató pap a bűnbevallás után?
A gyóntató pap elégtételt ad, és az Úr Jézustól kapott hatalmával élve feloldozza a gyónót a bűneitől.
70. Mit teszünk a szentgyónás után?
A szentgyónás után hálát adunk Istennek, hogy megbocsátotta bűneinket és elvégezzük az elégtételt.
71. Mi az elégtétel?
Az elégtétel imádság vagy jócselekedet.
72. Mi az Eukarisztia?
Az Eukarisztia, vagyis Oltáriszentség az Úr Jézus valóságos teste és vére a kenyér és bor színei alatt.
73. Mikor rendelte az Úr az Eukarisztiát?
Az Eukarisztiát az Úr Jézus az Utolsó Vacsorán rendelte.
74. Mit tett az Úr Jézus e szavakkal: „Ez az én testem, ez az én vérem” ?
Az Úr Jézus e szavakkal: „Ez az én testem, ez az én vérem”, átváltoztatta a kenyeret és a bort az ő testévé és vérévé.
75. Kinek adott az Úr Jézus hatalmat, hogy a kenyeret és a bort testévé és vérévé változtassák át?
Az Úr Jézus az apostoloknak és utódainak adott hatalmat, hogy a kenyeret és a bort az ő testévé és vérévé változtassák át.
76. Mikor változtatják át a püspökök és a papok a kenyeret és a bort az Úr Jézus testévé és vérévé?
A püspökök és a papok a szentmisén változtatják át a kenyeret és a bort az Úr Jézus testévé és vérévé.
77. Mi történik, amikor áldozunk?
Amikor áldozunk, az Úr Jézus testét és vérét vesszük magunkhoz.
78. Ki menjen áldozni?
AZ menjen áldozni, aki szereti Jézust, vagyis úgy akar gondolkozni és élni, mint Úr Jézus.
79. Mit jelent templomainkban, hogy az Úr Jézus az Eukarisztiában jelen van.
Templomainkban örökmécses jelzi, hogy az Úr Jézus az Eukarisztiában jelen van.
80. Hogyan köszöntjük az Úr Jézust az Oltáriszentségben?
Az Úr Jézust az Oltáriszentségben térdhajlítással köszöntjük.
81. Ki áldozhat?
Az áldozhat, aki lelkileg és testileg felkészült Jézus fogadására.
82. Hogyan készülünk lelkileg a szentáldozásra?
Lelkileg úgy készülünk a szentáldozásra, hogy:
1. a halálos bűnöktől megtisztítjuk lelkünket a szentgyónásban,
2. imádságos lélekkel várjuk a Jézussal való találkozást.
83. Hogyan készülünk testileg a szentáldozásra?
Testileg úgy készülünk a szentáldozásra, hogy:
1. megtartjuk az egyórás szentségi böjtöt,
2.megfelelő módon öltözködünk.
A szentségi böjt azt jelenti, hogy az áldozás előtti órában semmit sem ehetünk és ihatunk, kivéve vizet és orvosságot.
84. Milyen hatása van a készüket nélküli áldozásnak?
A készület nélküli áldozás közömbössé tesz Jézus iránt.
85. Ki áldozik méltatlanul?
Az áldozik méltatlanul, aki tudatosan halálos bűnben áldozik. Ez SZENTSÉGTÖRÉS!
86. Mit teszünk a szentáldozás után?
A szentáldozás után imádjuk az Úr Jézust, hálát adunk neki, rábízzuk magunkat és segítségét kérjük.
87. Kénytelen volt-e Jézus szenvedni?
Jézus nem volt kénytelen szenvedni, önként áldozta fel magát minden ember bűnéért.
88. Mit szenvedett értünk Jézus?
1 az Olajfák hegyén vérrel verítékezett
2. megostorozták
3.tövissel megkoronázták
4.a keresztet hordozta
5.keresztre feszítve meghalt a Golgotán
89. Mikor ünnepeljük Jézus kereszthalálát?
Jézus kereszthalálát nagypénteken ünnepeljük.
90. Mit tett Jézus halála után harmadnapon?
Jézus halála után harmadnapon, húsvétvasárnapján dicsőségesen feltámadt.
91. Kit tett Jézus Krisztus az Anyaszentegyház látható fejévé?
Jézus Krisztus Szent Péter apostolt tette az Anyaszentegyház látható fejévé.
92. Ki ma az Egyház látható feje?
Az Egyház látható feje Szent Péter utódja, a római pápa. (XVI.Benedek pápa)
93. Ki a Szentlélek?
A Szentlélek a harmadik isteni személy, valóságos Isten az Atyával és a Fiúval együtt.
94. Mikor szállott a Szentlélek az apostolokra?
A Szentlélek pünkösd napján szállott az apostolokra.
95. Mit kell hinnünk?
Azt kell hinnünk, amit Isten kinyilatkoztatott.
96. Mi a kinyilatkoztatás?
A kinyilatkoztatás Isten üzenete az emberekhez.